100
 91
 84
 83
 Пазарен дял (%)
 31,2
 29,4
 27,2
 25,1
 Средна цена (EUR/m3)
 636,66
 632,63
 641,01
 650,92
 Индекс (2012 г. = 100)
 100
 99
 101
 102
 (66)
 По време на разглеждания период вносът от други трети държави е бил почти изключително от Габон и Мароко, докато делът на други трети държави е бил незначителен. Вносът от Габон и Мароко в Съюза непрекъснато е намалявал от 55 899 m3 през 2012 г. до около 47 203 m3 по време на РПРП, т.е. с 16 %. Тъй като потреблението на Съюза е нараснало само с 4 % (вж. съображение 62 и таблица 1), съответният пазарен дял на Габон и Мароко е намалял в още по-голяма степен, а именно от 30,8 % през 2012 г. до 25,0 % по време на РПРП или с 5,7 процентни пункта.
 (67)
 По време на разглеждания период в рамките на настоящото разследване цените на вноса от Габон и Мароко са били средно между 16 % и 17 % по-ниски от продажните цени на промишлеността на Съюза на пазара на Съюза (вж. таблица 8). В сравнение с цените на вноса от Китай през 2012 г. (единствената година през разглеждания период, когато Китай е изнесъл значителни количества за Съюза), цените на вноса от тези държави са били средно с 16 % по-високи от цените на китайския внос.
 (68)
 По-конкретно, Габон е най-голямата трета държава износител за Съюза. Обемът на вноса от Габон се е увеличил от 40 467 m3 през 2012 г. до 42 711 m3 по време на РПРП, т.е. с 6 %. Този ръст е означавал леко увеличение на пазарния дял от 22,3 % през 2012 г. на 22,6 % по време на РПРП, т.е. с 0,3 процентни пункта. Средните цени на вноса с произход от Габон са били между 17 % и 18 % по-ниски от цените на промишлеността на Съюза (вж. таблица 8), но са били по-високи от средните цени на вноса от Китай през 2012 г., която е единствената година, със значителен обем на вноса от тази държава на пазара на Съюза. Те са били и над потенциалните цени на вноса от Китай, определени въз основа на търговските оферти по време на РПРП, посочени по-горе в съображение 45. Те са се увеличили леко от 628,64 EUR/m3 през 2012 г. на 645,32 EUR/m3 по време на РПРП, което съответства на увеличение от 3 %.
 (69)
 По отношение на Мароко обемът на неговия внос значително е намалял по време на разглеждания период (от 15 431 m3 през 2012 г. на 4 492 m3 по време на РПРП). В резултат на това пазарният дял се е понижил от 8,5 % през 2012 г. на 2,4 % по време на РПРП. Цените на вноса от Мароко са били по-високи от цените на вноса от Китай през 2012 г. и по-високи от потенциалните вносни цени, определени въз основа на търговските оферти по време на РПРП, посочени по-горе в съображение 45.
 4. Икономическо състояние на промишлеността на Съюза
 4.1. Общи бележки
 (70)
 В съответствие с член 3, параграф 5